stanford-oval/wikipedia huggingface dataset:
Meisner-tekniikka

Meisner-tekniikka on näyttelemisen tekniikka, jonka on kehittänyt näyttelijä ja näyttelijätyön opettaja Sanford Meisner.
Meisner kehitti tekniikan työskenneltyään Lee Strasbergin ja Stella Adlerin kanssa Group Theatressa New Yorkissa ja kaupungin Neighborhood Playhousen näyttelemisen johtajana, ja hän kehitti sitä viisikymmentä vuotta . Nykyisin tekniikkaa kuuluu opetusohjelmaan Neighborhood Playhousessa sekä Sanford Meisner Studio -koulussa, jolle hänen perikuntansa on antanut oikeuden käyttää hänen nimeään.
Menetelmän juuret ovat Konstantin Stanislavskin työssä, mutta Meisner ei hyväksynyt tunnemuistin käyttöä, vaan perusti tekniikkansa mielikuvitukseen ja uskoon, joiden avulla näyttelijä löytää roolihahmonsa tunteet ja ajatukset. Meisner luonnehtii menetelmäänsä: ”Näytteleminen on kyky elää totuudellisesti kuvitteellisessa tilanteessa”.
Meisner-menetelmiin kuuluu toisiinsa perustuvia itsenäisiä harjoituksia. Se on läntisen teatterin  systemaattisimpia ja täydellisimpiä näyttelijätekniikkoja. Meisnerin oppilaita ovat olleet muun muassa näyttelijät Robert Duvall, Diane Keaton, Gregory Peck ja Sidney Pollack, ohjaaja Sidney Lumet sekä käsikirjoittajat Arthur Miller ja David Mamet.
Kirjallisuutta

Longwell, Dennis and Sanford Meisner. Sanford Meisner on Acting. New York: Random House, 1987
Aiheesta muualla

Sanford Meisner Internet Movie Databasessa. (englanniksi)
The Sanford Meisner Studio (englanniksi)
Sanford Meisner technique (englanniksi)
Metsäkylä (Ylöjärvi)

Ylöjärven kylät vuonna 1931:
1. Lielahti, 2. Possila, 3. Kukkola, 4. Niemi, 5. Pohtola, 6. Siivikkala, 7. Teivaala, 8. Ilmari, 9. Mäkkylä, 10. Keijärvi, 11. Ylöjärvi, 12. Kuusisto, 13. Metsäkylä, 14. Lakiala, 15. Lempiäniemi, 16. Liimola, 17. Kaihari, 18. Runsas, 19. Kyöstilä, 20. Mutala, 21. Pohjankylä, 22. Penko, 23. Pengonpohja.
Metsäkylä on Ylöjärvellä sijaitseva kylä ja kaupunginosa, jossa asuu noin 4 850 asukasta. Maakuntakaavassa se on määritelty paikalliskeskukseksi.
Kylässä on yhtenäiskoulu, Metsäkylän koulu. Koulun edessä oli Metsätupa, joka jäi koulun uudisrakennuksen alle, mutta jota pidetään kulttuurihistoriallisesti arvokkaana rakennuksena. Siinä on ollut monenlaisia paikallisia toimintoja, kuten kirjasto, käräjätupa ja päiväkoti. Alkujaan se on ollut  Räikän päärakennuksen renkitupa. Muita palveluita kylässä on päiväkoti ja neuvola. Ylöjärven seurakunnalla on siellä seurakuntatalo.  Valaistu kuntopolku kulkee Metsäkylästä Lamminpäähän.
Metsäkylässä on kyläyhdistys.
Mats Valk

| Mats Valk |
| --- | --- |
 Mats Valk.
Henkilötiedot
Syntynyt: 4. toukokuuta 1996 (ikä 28) Amstelveen
Kansalaisuus:   Alankomaat
Ammatti:  Speedcuber
Mats Valk (s. 4. toukokuuta 1996) on alankomaalainen Rubikin kuution nopeusratkoja. Hän ansainnut kaksi maailmanennätystä 3 × 3 -kuutiolla, 5,55s (2013) ja 4,74s (2016). Valk voitti Rubikin kuution Euroopan kisat vuonna 2018.
Mainittavaa

Mats Valk syntyi ja kasvoi Amstelveenissä, Alankomaissa.
Valk on tunnteuin kahdenkertaisena maailmanennätyksen rikkojana, ja toiseksi sijoittuneena sekä Rubikin kuution maailmanmestaruuskilpailuissa 2013 että 2015. Hän rikkoi ensimmäisen kerran maailmanennätyksen ajalla 5,55 sekuntia Zonhoven Open 2013 -turnauksessa Belgiassa 3. maaliskuuta 2013. Hän piti ennätystä itsellään yli 2 vuotta, kunnes rikkoi sen itse ajalla 4,74 sekuntia Jawa Timur Open 2016 -turnauksessa 6. marraskuuta 2016. Kuukautta myöhemmin Feliks Zemdegs rikkoi ennätyksen vain 0,01 sekunnilla.
Valk on tehnyt myös kolme 4 × 4- maailmanennätystä, kaksi yksittäisratkaisussa ja yhden viiden ratkaisun keskivertoaikana. Hänen toinen yksittäinen maailmanennätyksensä, 26,77 sekuntia 15. huhtikuuta 2012, oli ensimmäinen virallinen 4x4-ennätys alle 30 sekunnissa. Yhteensä Valk on rikkonut 5 WCA:n maailmanennätystä, 17 Euroopan ennätystä ja 154 Hollannin kansallisennätystä. Valkilla on tällä hetkellä myös maailmanennätys eniten Rubikin kuutioiden ratkaisemisessa 1 tunnissa, 374 kuutiota Pariisissa 21. lokakuuta 2015.
Valk tunnetaan myös VLS (Valk Lst Slot) 3 × 3 -algoritmisarjan luojana. Valk käytti yhtä näistä algoritmeista kuution täydentämiseen vuoden 2016 3x3 maailmanennätyksessään.
The Valk

Valk perusti yhteistyössä kiinalaisen QiYi MoFangGen kanssa oman tuotemerkin, The Valk, luoden kuutioita omien mieltymyksiensä mukaan. Mekanismin suunnittelu ja kuution suorituskyky on Valkin itse hyväksyttävä ennen kuution massatuotantoa ja myyntiä. Ensimmäinen tällä tuotemerkillä julkaistu kuutio oli Valk 3 15. elokuuta 2016. Valkin kuutioita ovat käyttäneet myös muut maailmanluokan nopeusratkojat, mm. Patrick Ponce. Vuonna 2018 QiYi julkaisi toisen Valk 3x3:n, Valk Power and Power M, joka on lyhenne sanoista Valk Power Magnetic, joka oli ensimmäinen kupariytiminen speedcube. Lopuksi Qiyi julkaisi uusimman Valk 3x3:n nimeltä Valk 3 Elite M. Siinä on kaksoismagneettiasetus, jota yhdelläkään kuutiolla ei ole aiemmin ollut. Valk-kokoelmassa on myös 2x2, 4x4 ja 5x5, jotka kaikki Valk on itse hyväksynyt myytäväksi.
Tärkeimmät WCA -sijoitukset

| Ennätys | Laji | Ennätysaika | Turnaus | Sijainti | Päivämäärä |
| --- | --- | --- | --- | --- | --- |
| Maailmanennätys | 3x3x3 yksittäisratkaisu | 4,74s | Jawa timur open 2016 | Blitar, Indonesia | 6. marraskuuta 2016 |
| Maailmanennätys | 3x3x3 yksittäisratkaisu | 5,55s | Zonhoven open 2013 | Zonhoven, Belgia | 3. maaliskuuta 2013 |
| Maailmanennätys | Eniten Rubikin kuutioita ratkaistu tunnissa | 374 kuutiota | DYC 2015 | Pariisi, Ranska | 21. lokakuuta 2015 |
| Maailmanennätys | 4x4x4 yksittäisratkaisu | 26,77s | German open 2012 | Gütersloh, Saksa | 14. huhtikuuta 2012 |
| Maailmanennätys | 4x4x4 yksittäisratkaisu | 30,02s | Dutch nationals 2011 | Zaandam, Alankomaat | 17. joulukuuta 2011 |
| Maailmanennätys | 4x4x4 keskiarvo | 33,57s | German open 2012 | Gütersloh, Saksa | 14. huhtikuuta 2012 |
| Euroopan ennätys | 3x3x3 yksittäisratkaisu | 5,13s | Euro 2016 | Praha, Tsekki | 16. heinäkuuta 2016 |
| Euroopan ennätys | 3x3x3 yksittäisratkaisu | 6,41s | Dutch open 2011 | Eindhoven, Alankomaat | 30. lokakuuta 2011 |
| Euroopan ennätys | 3x3x3 yksittäisratkaisu | 6,84s | Dutch open 2011 | Eindhoven, Alankomaat | 30. lokakuuta 2011 |
| Euroopan ennätys | 3x3x3 keskiarvo | 6,46s | Semey Open 2018 | Semey, Kazakhstan | 9. kesäkuuta 2018 |
| Euroopan ennätys | 3x3x3 keskiarvo | 7,24s | DYC 2015 | Pariisi, Ranska | 18. lokakuuta 2015 |
| Euroopan ennätys | 3x3x3 keskiarvo | 7,34s | China championship 2015 | Kanton, Kiina | 4. lokakuuta 2015 |
| Euroopan ennätys | 3x3x3 keskiarvo | 7,45s | Johannesburg 2014 | Johannesburg, Etelä-Afrikka | 23. marraskuuta 2014 |
| Euroopan ennätys | 3x3x3 keskiarvo | 7,66s | Dutch open 2012 | Voorburg, Alankomaat | 4. marraskuuta 2012 |
| Euroopan ennätys | 3x3x3 keskiarvo | 7,77s | Eindhoven open 2012 | Eindhoven, Alankomaat | 16. syyskuuta 2012 |
| Euroopan ennätys | 3x3x3 keskiarvo | 9,09s | German open 2011 | Gütersloh, Saksa | 10. huhtikuuta 2011 |
| Euroopan ennätys | 3x3x3 keskiarvo | 9,20s | Nemo Amsterdam open 2011 | Amsterdam, Alankomaat | 2. huhtikuuta 2011 |
| Euroopan ennätys | 4x4x4 keskiarvo | 35,10s | Zonhoven open 2012 | Zonhoven, Belgia | 26. helmikuuta 2012 |
| Euroopan ennätys | 5x5x5 yksittäisratkaisu | 49,49s | Kaohsiung open 2016 | Kaohsiung, Taiwan | 25. syyskuuta 2016 |
| Euroopan ennätys | 5x5x5 keskiarvo | 54,71s | German open 2017 | Gütersloh, Saksa | 29. huhtikuuta 2017 |
| Euroopan ennätys | 5x5x5 keskiarvo | 56,72s | Kaohsiung open 2016 | Kaohsiung, Taiwan | 25. syyskuuta 2016 |
| Euroopan ennätys | 3x3x3 yhdellä kädellä keskiavo | 17s | Aachen open 2011 | Aachen, Saksa | 16. tammikuuta 2011 |
| Euroopan ennätys | 2x2x2 keskiarvo | 2,43s | Aachen open 2011 | Aachen, Saksa | 16. tammikuuta 2011 |
Lähde:
Metsäkylä (Pornainen)

Pornaisten Metsäkylä on yli 400 asukkaan kylä Pornaisten luoteisosassa, lähellä Mäntsälän kuntarajaa. Se sijaitsee Halkiantien (yhdystie 1493) varrella, joka ulottuu nimensä mukaisesti Metsäkylän naapurikylään Halkiaan. Kylästä löytyy yksi kunnan kolmesta koulusta, Parkkojan koulu.
Pornaisten kylät
Halkia
Hevonselkä
Jokimäki
Kirveskoski
Kupsenkylä
Laha
Laukkoski
Metsäkylä
Vähä-Laukkoski
Meizhou

| Meizhou 梅州市, Méizhōu Shì |
| --- | --- |
 Meizhoun sijainti Kiinan Guangdongin maakunnassa
 Meizhou
 Koordinaatit: 24.290°N, 116.118°E 
Valtio:  Kiina
Maakunta:  Guangdong
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  15 908 km²
Väkiluku (2010):  4 238 461
Aikavyöhyke:  UTC+8
Postinumero:  514000
Suuntanumero(t):  0753
Rekisterikilpi:  粤M
Lempinimi::  Hakka-kiinalaisten pääkaupunki
 
 www.meizhou.gov.cn 
Infobox OKVirheellinen NIMI-arvo: 
Meizhou (kiin.: 梅州; pinyin: Méizhōu; Jyutping: Mui4 zau1, pha̍k-fa-sṳ: Mòi-chû) on prefektuuritason kaupunki Kiinan Guangdongin maakunnan itäosassa. Kaupungin keskusta sijaitsee linnuntietä noin 320 kilometriä maakunnan pääkaupunki Kantonista itäkoilliseen. Kaupungin väkiluku on 4,238 miljoonaa (2010) ja pinta-ala 15 908 neliökilometriä.
Meizhoun asukkaista pääosin on Hakka-kiinaa puhuvia hakka-kiinalaisia. Hakka-kiinan murteista Meixianissa puhuttua murretta pidetään hakka-kiinan standardimurteena.
Kaupungin ja sen läpi virtaavan Meijoen nimi on johdettu luumunkukkaa tarkoittavasta sanasta mei.
Prefektuuri rajoittuu pohjoisessa Ganzhoun ja Longyanin, idässä Zhangzhoun, etelässä Chaozhoun, Jieyangin ja Shanwein sekä lännessä Heyuanin prefektuuritason kaupunkeihin.
Piirikuntatason aluejako.
Maasto kohoaa prefektuurissa pääsääntöisesti kohti pohjoista ja itää ja asutus on keskittynyt laaksoihin; korkein huippu on Yinnavuorella 1 560 metrin korkeudella merenpinnalta. Piirikuntatasolla prefektuuri jakautuu kahdeksaan osaan. Osat ovat (numerointi kuten oheisessa kuvassa):
| --- | --- |
 Kaupunkipiirit ja kaupunki 1. Meijiang, kaupunkipiiri,  3. Meixian, kaupunkipiiri,  2. Xingning, piirikuntatason kaupunki  :  Piirikunnat 4. Dapu,  5. Fengshun,  6. Wuhua,  7. Pingyuan ja  8. Jiaoling. 
Paikallisen maataloustuotannon erikoisuuksiin kuuluvat kullankeltainen pomelo, Dancong-tee (eräs kiinalainen laadukas wulongtyypin tee) ja meigan cai, joka on kuivattua, sinapilla maustettua kaalia tai muuta kasvista.
Uuden vuosisadan aukio Meizhoun kantakaupungissa.
Teeviljelmää.
Aiheesta muualla

Kuvia tai muita tiedostoja aiheesta Meizhou Wikimedia Commonsissa
Meizhou City Information (erityisesti talouspainotus) (englanniksi) (chinaknowledge.com)
China Postal code Guangdong Province (prefektuuri ja piirikuntataso) (englanniksi) (youbianku.com)
Meltdown (Vinnie Mooren albumi)

| Meltdown Vinnie Moore |
| --- | --- | --- |

Studioalbumin tiedot
 Äänitetty : 1990, Millbrook Sound Studio, New York
 Julkaistu: 1991
 Tuottaja(t): Vinnie Moore
 Tyylilaji: Heavy metal
 Kesto: 50.18
 Levy-yhtiö: Relativity Records
Vinnie Mooren muut julkaisut
| Time Odyssey 1988 | Meltdown 1991 | Out of Nowhere 1996 |
Meltdown on kitaravirtuoosi Vinnie Mooren vuonna 1991 julkaistu, hänen kolmas sooloalbuminsa.
Kappaleet

"Meltdown"
"Let's Go"
"Ridin' High"
"Earthshaker"
"Deep Sea"
"Cinema"
"Midnight Rain"
"Where Angels Sing"
"Check It Out"
"Last Chance"
"Coming Home"
Kokoonpano

Vinnie Moore - Kaikki kitarat
Greg Smith - Basso
Joe Franco - Rummut
Mauro Ramos

Mauro Ramos vuonna 1962.
Mauro Ramos (oik. Mauro Ramos de Oliveira, 30. elokuuta 1930 Poços de Caldas – 18. syyskuuta 2002) oli brasilialainen jalkapalloilija. Hän pelasi keskikenttämiehenä São Paulossa ja Santosissa ja edusti Brasilian maajoukkueessa vuoden 1954, 1958 ja 1962 maailmanmestaruuskisoissa. Vuonna 1962 hän oli joukkueen kapteeni.
Seurat

1947: Sanjoanense
1948–1959: São Paulo Futebol Clube
1960–1966: Santos Futebol Clube
Saavutukset > Maajoukkueessa

Kaksi maailmanmestaruutta: 1958 ja 1962
Copa Américan voitto: 1949
Saavutukset > Seurajoukkueissa

Yhdeksän São Paulon osavaltionmestaruutta: 1948, 1949, 1953, 1957, 1960, 1961, 1962, 1964 ja 1965.
Kaksi Copa Libertadores -mestaruutta: 1962 ja 1963.
Kaksi Intercontinental Cup -mestaruutta: 1962 ja 1963.
Copa do Brasilin voitto: 1961, 1962, 1963, 1964 ja 1965 Santosissa.
Rio - São Paulon -turnaus: 1959 São Paulo F.C:n kanssa ja 1963, 1964 ja 1966 Santosissa.
Roca Cup 1963 Santosissa
Rio Branco Cup 1950 São Paulossa
Mari Kaasinen

| Mari Kaasinen |
| --- | --- |
 Mari Kaasinen vuonna 2008.
Henkilötiedot
Syntynyt: 6. joulukuuta 1971 (ikä 52) Rääkkylä
Muusikko
Laulukielet:  suomi, englanti
Aktiivisena:  1983–
Tyylilajit:  kansanmusiikki, maailmanmusiikki
Yhtyeet:  Värttinä, Ho Orchestra
  [ Muokkaa Wikidatassa ] [ ohje ]  
Mari Hannele Kaasinen-Paaso (s. 6. joulukuuta 1971 Rääkkylä) on suomalainen laulaja, lauluntekijä ja muusikko, jonka pääsoitin on kantele. Hänet tunnetaan yhdessä sisarensa Sari Kaasisen kanssa yhtenä Värttinä-yhtyeen perustajista. Täyttäessään 50 vuonna 2021 Mari Kaasinen oli laulanut yhtyeen eturivissä 38 vuotta ja oli sen ainoa alkuperäisjäsen.
Kaasinen valmistui ylioppilaaksi Joensuun lyseon lukiosta 1990 ja aloitti samana vuonna opiskelun Sibelius-Akatemiassa. Hän oli tuolloin jo puoliammattilainen, sillä hän oli laulanut Värttinässä vuodesta 1983, ja esiintynyt kiireisimpänä vuotenaan yli sadassa tilaisuudessa. Hän on opiskellut klassista laulua, harmonikan- ja viulunsoittoa sekä kansanmusiikkia Sibelius-Akatemiassa, josta Kaasinen on valmistunut musiikin maisteriksi. Muita hänen yhtyeitään ovat olleet muun muassa sveitsiläisen pianistin ja säveltäjän Simon Hon johtama Ho Orchestra sekä Sirmakka.
Hausjärven Oitissa 2006–2019 asunut Kaasinen muutti sieltä Helsinkiin. Vuonna 2021 hän oli urallaan laulanut kaikilla kolmellatoista Värttinän levyllä ja tehnyt yhtyeelle yhteensä 30 sävellystä ja sanoitusta. Värttinä oli siihen mennessä esiintynyt yli 50 maassa ja suurin osa konserteista oli siihen aikaan muualla kuin Suomessa. Keikkailun ohessa Kaasinen on opettanut lapsia vuodesta 1987 lähtien kaiken kaikkiaan yli kymmenessä koulussa ja pitänyt omaa musiikkikoulua Hausjärvellä.
Kokeneena esiintyjänä ja tunnettuna muusikkona Kaasinen ei ole kuitenkaan koskaan halunnut sooloartistiksi, vaikka sitä on ehdotettu monta kertaa. Hän pitää itseään ryhmätyöskentelijänä, eikä ole pyrkinyt Värttinänkään johtajaksi edes silloin, kun Sari Kaasinen erosi yhtyeestä 1996. Mari Kaasinen katsoo Värttinän pitkäikäisyyden johtuvan vastuun tasaisesta jakautumisesta ja muusikkojen vaihtuvuudesta, sillä yhtyeessä on ollut vuoteen 2021 mennessä viitisenkymmentä soittajaa jättämässä jälkensä sen sointiin.
Meksikonlepinkäisvireo

| Meksikonlepinkäisvireo |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Vireot Vireonidae
Suku::  Lepinkäisvireot Vireolanius
Laji::  melitophrys
Kaksiosainen nimi
 Vireolanius melitophrys  Bonaparte, 1851 
Katso myös
   Meksikonlepinkäisvireo Wikispeciesissä   Meksikonlepinkäisvireo Commonsissa 
Infobox OKNimi-testi OKIUCN-testi OK: 
Meksikonlepinkäisvireo (Vireolanius melitophrys) on amerikkalainen varpuslintu. Sen esiintymisalue käsittää Meksikon keski-, itä- ja eteläosat sekä Guatemalan eteläosan. Lajista tunnetaan kolme alalajia. Charles Lucien Bonaparte kuvaili lajin holotyypin Veracruzin Jicosta vuonna 1851.
Mercus-Garrabet

| Mercus-Garrabet |
| --- | --- |

 Mercus-Garrabet
 Koordinaatit: 42°52′50″N, 1°37′52″E 
Valtio:  Ranska
Alue:  Occitanie
Departementti:  Ariège
Arrondissementti:  Foix
Pinta-ala:  
 – Kokonaispinta-ala:  14,8 km²
Väkiluku (2019):  1 203 
 – Väestötiheys:  81 as./km²
Kunnan numero:  09188
 
 Kunnan kotisivut 
Infobox OKVirheellinen NIMI-arvo: 
Mercus-Garrabet (oksitaaniksi: Mèrcus, Garravet e Amplanh) on kunta Ranskan eteläosassa Ariègen departementissa Occitanien alueella. Se sijaitsee Ariège-joen varrella, noin 12 kilometriä Foix'n kaupungista etelään.
Paholaisen silta
Kunta koostuu viidestä keskiaikaisesta kylästä; Mercus, Garrabet, Amplaing, Croquié ja Jarnat. Kunnan pohjoisosassa Ariège-joen ylittää todennäköisesti 1200-luvulla rakennettu paholaisen silta, pont du diable. Silta on linnoitettu molemmista päistään. Se oli erittäin vilkas maksullinen silta, joka lyhensi Foix’n ja Tarascon-sur-Ariègen välistä matkaa.
Aiheesta muualla

Kuvia tai muita tiedostoja aiheesta Mercus-Garrabet Wikimedia Commonsissa
Matthew Shepard

| Matthew Shepard> Henkilötiedot |
| --- | --- |
Syntynyt: 1. joulukuuta 1976 Casper, Wyoming
Kuollut: 12. lokakuuta 1998 (21 vuotta) Fort Collins, Colorado
Kansalaisuus:   Yhdysvallat
Aiheesta muualla
Kotisivu
Matthew Wayne Shepard (1. joulukuuta 1976 Casper, Wyoming – 12. lokakuuta 1998 Fort Collins, Colorado) oli yhdysvaltalainen mies, joka menehtyi raa'an pahoinpitelyn seurauksena saamiinsa päävammoihin. Kaksi hänet auton kyytiin ottanutta miestä, Aaron McKinney sekä Russell Henderson, hakkasivat ja kiduttivat Shepardia jättäen hänet lopulta aitaan sidottuna lähellä Laramien kaupunkia Wyomingin osavaltiossa yöllä 6. lokakuuta vuonna 1998. Shepard oli 18 tuntia koomassa kunnes ohi kulkenut pyöräilijä löysi hänet, vaikka luuli tätä ensin linnunpelättimeksi. Shepard toimitettiin runsaasti verta vuotavana Poudre Valleyn sairaalaan Coloradon Fort Collinsissa, jossa hänet julistettiin kuolleeksi kuusi päivää myöhemmin 12. lokakuuta. Hän oli kuollessaan 21-vuotias.
Rikoksesta epäillyt Aaron McKinney ja Russell Henderson otettiin kiinni varsin pian hyökkäyksen jälkeen ja molempia syytettiin Shepardin kuoltua ensimmäisen asteen murhasta. Media seurasi oikeudenkäyntiä laajalti, sillä Shepardin seksuaalisen suuntautumisen arveltiin olevan osa tekijöiden motiivia. Shepard oli avoimesti homoseksuaali. McKinneyn puolustus esitti, että tämän tarkoituksensa oli ollut ainoastaan ryöstää Shepard, mutta tappoi hänet raivostuttuaan Shepardin väitetystä lähentely-yrityksestä. Sekä McKinney että Henderson tuomittiin murhasta kahteen peräkkäiseen elinkautiseen vankeusrangaistukseen.
Shepardin murha herätti sekä kansallista että kansainvälistä huomiota viharikoslainsäädäntöä kohtaan. Lokakuussa 2009 Yhdysvaltojen kongressissa meni läpi Matthew Shepard and James Byrd Jr. Hate Crimes Prevention Act ja 28. lokakuuta presidentti Barack Obama vahvisti lain. James Byrd (nuorempi) oli afroamerikkalainen mies, jonka surmasi kolme valkoisen ylivallan kannattajaa.
Shepardin vanhemmat Judy ja Dennis perustivat poikansa nimeä kantavan voittoa tavoittelemattoman Matthew Shepardin säätiön seksuaalivähemmistöjen tueksi.
Aiheesta muualla

Matthew Shepard collection at the University of Wyoming's American Heritage Center (Arkistoitu – Internet Archive)
Matthew Shepard Foundation
Matthew Shepard Resource Site at the University of Wyoming (Arkistoitu – Internet Archive)
The Celebration of Life and Interment for Matthew Wayne Shepard
Mauri Mattila

| Mauri Mattila> Henkilötiedot |
| --- | --- |
Syntynyt: 16. joulukuuta 1930 Mynämäki
Kuollut: 8. marraskuuta 2005 Helsinki (74 vuotta)
Kansalaisuus:  Suomi
Ammatti:  farmakologian professori
Koulutus ja ura
Tutkinnot:  Helsingin yliopisto (farmaseutti 1954, LL 1961, LKT 1964)
Instituutti:  Helsingin yliopisto
Oppilaat:  20 väitöskirjan ohjaaja, mm. Markku Linnoila
Tutkimusalue:  farmakokinetiikka, hengitysteiden ja keskushermoston farmakologia, lääkkeiden ja alkoholin yhteisvaikutukset
Mauri Jalmari Mattila (16. joulukuuta 1930 Mynämäki – 8. marraskuuta 2005 Helsinki) oli suomalainen lääkäri, Helsingin yliopiston farmakologian professori. Hän tutki farmakokinetiikkaa, hengitysteiden ja keskushermoston farmakologiaa ja myös lääkkeiden ja alkoholin yhteisvaikutuksia. Hän oli Suomen kliinisen psykofarmakologian ja liikennelääketieteen tutkimuksen perustaja.
Hän kirjoitti ylioppilaaksi Turun suomalaisesta yhteiskoulusta vuonna 1950. Mattila valmistui Helsingin yliopistosta farmaseutiksi 1954 ja lääketieteen lisensiaatiksi 1961. Hän väitteli nikotiinin ja sen johdosten farmakologiasta 1963 (LKT 1964). Hän teki vuosina 1965-66 ja -69 opintomatkat Lontooseen King's Collegeen, University Collegeen ja Hammersmithin sairaalaan, jotka ohjasivat tohtori Mattilan työtä kliinisen farmakologian suuntaan. Vuodesta 1968 lähtien hän oli farmakologian apulaisprofessori ja vuosina 1974–1995 henkilökohtainen ylimääräinen farmakologian professori Helsingin yliopiston farmakologian ja toksikologian laitoksella, joskin hän useaan otteeseen hoiti myös kliinisen farmakologian professuuria.
Professori Mattila julkaisi yli 300 tieteellistä artikkelia tai katsausta pääosin kliinisen farmakologian alalta. Hän oli yhteenä 20 väitöskirjatyön ohjaaja. Ohjattavista mainittakoon esimerkiksi professori Markku Linnoila, joka eteni Yhdysvaltain alkoholitutkimuslaitoksen (NIAAA) kliiniseksi johtajaksi.
Mehikorvat

| Mehikorvat |
| --- | --- |
 Kanarianmehikorva (Zygophyllum fontanesii)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Kladi::  Rosidit
Lahko::  Zygophyllales
Heimo::  Mehikorvakasvit Zygophyllaceae
Alaheimo::  Zygophylloideae
Suku::  Mehikorvat Zygophyllum  L.
Synonyymit
 Sarcozygium Bunge 
Katso myös
   Mehikorvat Wikispeciesissä   Mehikorvat Commonsissa 
Infobox OKNimi-testi OK: 
Mehikorvat eli korvalehdet (Zygophyllum) on mehikorvakasvien heimoon kuuluva ruohokasvi- ja pensassuku.
Tuntomerkit

Mehikorvat ovat pensaita ja monivuotisia tai harvoin yksivuotisia ruohoja. Lehdet sijaitsevat vastakkain ja ovat tasaparisia tai harvoin yksinkertaisia; lehdykät ovat möyheitä, litteitä tai liereitä. Kukat sijaitsevat lehtihangoissa yksittäin tai parittain. Verholehtiä on neljä tai viisi ja joskus ne ovat karisevia. Terälehtiä on saman verran kuin verholehtiä ja ne ovat väriltään oranssiin vivahtavan punaisia, valkoisia tai keltaisia; toisinaan kynsi on oranssinvärinen ja laide kalpea. Teriö puuttuu muutamassa harvassa tapauksessa. Heteiden määrä vaihtelee kahdeksasta kymmeneen, ja niiden ulkolaidalla on suomumaiset lisäkkeet. Sikiäin on 3–5-lokeroinen ja siitä kehittyy siivellinen tai siivetön kota, joka on avautuva tai avautumaton ja sisältää kutakin emilehteä kohden yhden tai useampia siemeniä.
Levinneisyys

Mehikorvat ovat kotoisin Etelä-Euroopasta, Pohjois-Afrikasta, Keski-, Pohjois- ja Länsi-Aasiasta ja Australiasta. Kasvupaikat ovat kuivia tai puolikuivia alueita.
Luokittelu

Mehikorvien suvussa on yli 100 lajia. Suomenkielinen nimi on lajeilla: syyriankorvalehti (Zygophyllum fabago), kanarianmehikorva (Zygophyllum fontanesii) ja marokonmehikorva (Zygophyllum gaetulum).
Kuvia

Zygophyllum coccineum
Zygophyllum dumosum -lajin hedelmä.
Syyriankorvalehti (Zygophyllum fabago) ja mehiläinen.
Zygophyllum howittii
Zygophyllum maritimum
Zygophyllum prismatothecum
Metsäkylän kaverit

Metsäkylän kaverit (eng. Forest Friends, rans. Les copains de la forêt) on animaatiosarja eläimistä, jotka joutuvat pakenemaan metsäpaloa uudelle asuinalueelle. Yhtäkkiä ketut, jänikset, villisiat, hiiret ja muut joutuvat opettelemaan yhteiseloa aivan uudessa ja oudossa ympäristössä. Monenlaisista hankaluuksista selvitään, kun eläimet haluavat opetella ymmärtämään toistensa erilaisuutta, jotta he kaikki mahtuisivat asustamaan rauhassa uudessa kotipaikassaan. Ohjelmaa esitettiin Sub Juniori-kanavalla vuosina 2010-2012 ja se on suunnattu pienille lapsille.
Aiheesta muualla

Les copains de la forêt  Youtube
Michael Cooney

Michael Cooney (1967, Lontoo) on englantilainen näytelmäkirjailija, ohjaaja ja tuottaja.
Michael Cooney on tehnyt käsikirjoituksen James Mangoldin vuonna 2003 valmistuneeseen elokuvaan Identity. Hänen tunnetuin teatterifarssinsa on vuonna 1996 ensi-illan saanut Cash On Delivery, joka tunnetaan suomenkielisillä nimillä Ilmasta rahaa ja Puhtaana käteen. Lisäksi hän on kirjoittanut isänsä, näytelmäkirjailija Ray Cooneyn kanssa farssin Voi Veljet! Tom, Dick & Harry.
Michael on naimisissa näyttelijä Jessica Collinsin kanssa.